**РАЙОННА ИЗБИРАТЕЛНА КОМИСИЯ – ВАРНА**

**ПРОТОКОЛ**

№ 08/14.03.2021 г.

Днес, 14.03.2021 г. в гр.Варна се проведе заседание на Районна избирателна комисия – Варна. На заседанието присъстваха:

**Председател**: Велин Марков Жеков

**Зам.-Председател**: Марияна Георгиева Пантелеева

 Николай Наков Наков

**Секретар**: Олга Николаева Томова - Куцарова

**Членове** : Гергана Янкова Вълева

Красимир Нанев Коев

Станислав Божидаров Сотиров

Пенка Стоева Бакалова

Калин Илиев Горанов

Жени Димитрова Калчева

Георги Петров Козарев

Емел Адем Исмаил

Мартин Иванов Пеев

На заседанието **не присъстват:**

Емилия Христова Стефанова

 Емил Киров Пенков

Герман Христов Германов

Илина Ангелова Дюлгерова

Стелян Христов Любославов

Румяна Денчева Цветкова

 Председателят на комисията откри заседанието в 17.10 ч., а секретарят О.Томова - Куцарова установи присъствие на 13 члена на РИК - Варна и наличие на кворум.

 Председателят на комисията запозна присъстващите с проекта за дневен ред:

1. Проект за решение относно утвърждаване на графичен файл за образец на бюлетина и тираж за изборите за народни представители, насрочени на 4 април 2021 г.
2. Проект за решение относно промени в състава на СИК на територията на Община Варна при провеждане на изборите за народни представители, насрочени на 4 април 2021 г.
3. Проект за решение относно промени в състава на СИК на територията на Област Варна при провеждане на изборите за народни представители, насрочени на 4 април 2021 г.
4. Проект за решение относно жалба вх. № 141/14.03.2021г.

**По точка първа от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 13 гласа „ЗА", РИК-Варна взе следното решение:

 **РЕШЕНИЕ № 066**

 **Варна 14.03.2021 г.**

ОТНОСНО: Утвърждаване на графичен файл за образец на бюлетина и тираж за изборите за народни представители, насрочени на 4 април 2021 г.

 С вх.136/12.03.2021г. на РИК-Варна е получено писмо от ЦИК във връзка с предпечатната подготовка и одобряване на тираж на бюлетините за изборите за народни представители, насрочени на 4 април 2021 г.

 С оглед горното и във връзка с Решение №2134-НС/25.02.2021г. на ЦИК, РИК-Варна разгледа проект на графичен файл за предпечатен образец на бюлетина за изборите за народни представители, насрочени на 4 април 2021 г., както и необходимия за нормалното провеждане на изборния процес тираж на бюлетини за трети изборен район-Варна.

 На основание чл. 72, ал.1, т.1 във връзка с т.12 и т.18 от ИК и с Решение №2134-НС/25.02.2021г. на ЦИК, РИК- Варна,

 **РЕШИ:**

1. УТВЪРЖДАВА проект на графичен файл за предпечатен образец на бюлетина за изборите за народни представители, насрочени на 4 април 2021 г. за трети изборен район-Варна, съгласно приложение.

2. УТВЪРЖДАВА тираж на бюлетина за изборите за народни представители, насрочени на 4 април 2021 г. за трети изборен район-Варна, съгласно приложение.

 Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка втора от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 13 гласа „ЗА", РИК-Варна взе следното решение:

 **РЕШЕНИЕ № 067**

 **Варна 14.03.2021 г.**

ОТНОСНО: Промени в състава на СИК на територията на Община Варна при провеждане на изборите за народни представители, насрочени на 4 април 2021 г.

Постъпили са предложения за промени в състава на СИК за Община Варна за изборите за народни представители, насрочени на 4 април 2021 г., както следва: с вх. № 129/ 11.03.2021г. и вх. № 137/ 12.03.2021г. са постъпили предложение от КП „Обединени патриоти“, с вх. № 142/ 14.03.2021г. е постъпило предложение от ПП „ГЕРБ“, с вх. № 143/ 14.03.2021г. са постъпили предложения от партия „Движение за права и свободи“.

Предвид изложеното, на основание чл.72 ал.1, т.4 и т.5 от ИК, РИК Варна,

**РЕШИ:**

1. ОСВОБОЖДАВА членове на СИК съгласно горепосочените  предложения и анулира издадените им удостоверения.

2. НАЗНАЧАВА членове на СИК  съгласно горепосочените  предложения и им издава удостоверения съгласно ИК.

3. Утвърждава актуален към 14.03.2021г. състав на СИК в Трети изборен район - Варна.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка трета от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 13 гласа „ЗА", РИК-Варна взе следното решение:

 **РЕШЕНИЕ № 068**

 **Варна 14.03.2021 г.**

ОТНОСНО: Промени в състава на СИК на територията на Област Варна при провеждане на изборите за народни представители, насрочени на 4 април 2021 г.

 Постъпили са предложения за промени в състава на СИК за Област Варна за изборите за народни представители, насрочени на 4 април 2021 г., както следва: с вх. № № 120/04.03.2021г. на РИК е постъпило предложение от Коалиция „БСП за България“ за смяна в състава на СИК в Община Бяла, с вх. № 122/05.03.2021г. на РИК е постъпило предложение от ПП „ГЕРБ“ и ПП „Движение за права и свободи“ за смяна в състава на СИК в Община Суворово, с вх. № 131/11.03.2021г. на РИК е постъпило предложение от КП „Обединени патриоти“ за смяна в състава на СИК в Община Аврен, с вх. № № 132/12.03.2021г. на РИК е постъпило предложение от Коалиция „БСП за България“ за смяна в състава на СИК в Община Белослав, с вх. № № 134/12.03.2021г. на РИК е постъпило предложение от Коалиция „БСП за България“ и КП „Обединени патриоти“ за смяна в състава на СИК в Община Провадия, и с вх. № 138/12.03.2021г. на РИК е постъпило предложение от ПП „ГЕРБ“, Коалиция „БСП за България“ и КП „Обединени патриоти“ за смяна в състава на СИК в Община Ветрино.

Предвид изложеното, на основание чл.72 ал.1, т.4 и т.5 от ИК, РИК Варна,

РЕШИ:

1. ОСВОБОЖДАВА членове на СИК съгласно горепосочените  предложения и анулира издадените им удостоверения.

2. НАЗНАЧАВА членове на СИК  съгласно горепосочените  предложения и им издава удостоверения съгласно ИК.

3. Утвърждава актуален към 14.03.2021г. състав на СИК в Трети изборен район - Варна.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка четвърта от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 13 гласа „ЗА", РИК-Варна взе следното решение:

 **РЕШЕНИЕ № 069**

 **Варна 14.03.2021г.**

**ОТНОСНО:** Жалба вх. № 141/13.03.2021г.

С вх. № 141/13.03.2021г. в РИК-Варна е постъпила жалба от Димитър Атанасов Ковачев, в качеството му на пълномощник на партия БЪЛГАРСКО НАЦИОНАЛНО ОБЕДИНЕНИЕ-БНО и в която излага, че Зам.кмета на община Варна – г-н Тодор Иванов, в качеството му на орган, изпълняващ правомощията на кмет на община Варна незаконно и извън своята компетенция е променил мястото на провеждане на събранието, съгласно чл.12, ал.1 от ЗСММ. Към жалбата е приложено пълномощно, уведомление и писмо изх.№РД-21004985ВН\_001/11.03.2021г. на община Варна.

След като разгледа жалбата РИК-Варна намира, че е сезиран с въпрос извън неговата компетентност и евентуално произнасяне би било недопустимо.

С оглед изложеното по-горе и на основание чл. 72, ал.1, т.1 и т.20 от ИК, РИК Варна

**РЕШИ:**

ОСТАВА жалба № 141/13.03.2021г. без разглеждане.

Решението подлежи на обжалване пред Централната избирателна комисия в срок от 3 дни от обявяването му, на основание чл. 73 ал. 1 от ИК.

Следващо заседание на РИК03-Варна се насрочва за 15.03.2021 от 17:00 часа.

Поради изчерпване на дневния ред, председателят на РИК-Варна закри заседанието на РИК-Варна в 17:15 часа.

Председател:

 Велин Жеков

Секретар:

 Олга Николаева Томова-Куцарова